JohanHeinsen/ENO huggingface dataset:
Aarhuus Stifts-Tidende, 1844-07-23
Aarhuus, den 23de Juli. Paa Onsdag Aften opføres af det Müllerske Selskab for anden Gang den muntre lille Farce: En Komedie i det Grønne, i hvilken Anledning Publikum i Almindelighed gjøres opmærksomt paa, at Hr. Schmidts Udførelse af Hovedrollen i dette lille Stykke er noget af det Fortrinligste, vi i lang Tid her have seet, saavel i Henseende til Sikkerhed i Opfattelsen som til ægte komisk Lune i Udførelsen. Publikum paaskjønnede dette i Fredags ved, med sjelden Samstemning, at fremkalde Hr. Schmidt og give ham sit bifald tilkiende ved en levende Applaus. – Forhaabentlig vil Besøget paa Onsdag blive langt talrigere end forrige Gang. – Som særdeles fortrinlig maa endnu fremhæves Hr. Langes Udførelse af Jngomar i Ørkenens Søn; det var paafaldende at bemærke den Troskab, hvormed han havde forstaaet at tilegne sig Hr. Holst's Opfattelse af denne Rolle.
Aarhuus Stifts-Tidende, 1844-07-23
Portraitmaler S. M. Jørgensen her i Byen, har forskaffet sig et udmærket Dagnerreotyp-Apparat, hvormed han allerede har levaret flere særdeles smukke og heldige Billeder. Dette tjener herved foreløbigen til Efterretning for Enhver, som kunde ønske for en billig Priis og i nogle faa Minuters Forløb at benytte sig af denne vidunderlige Kunstopfindelse, hvorved man i et Øieblik kan have sit Portrait aldeles correct hentegnet af Naturen. Billederne ligne et smukt Kobberstik.
Aarhuus Stifts-Tidende, 1844-07-23
Bekjendtgjørelser. Med den dybeste Sorg bekjendtgjøres for Slægt og Venner, at det alvise Forsyn har bortkaldt min dyrebare og uforglemmelige Hustru Anna Elisabeth Spendrup f. Schouw, efter at hun havde skjænket mig en Datter. Jkkun 3 Aar varede vort lykkelige Samliv. Marienhoff, den 18de Juli 1844. 5. Svendrup.
Aarhuus Stifts-Tidende, 1844-07-23
At forhenværende Regimentsbøssemager Joh. Hendr. Løbnitz i Fredericia, efter 2de Dages smertefuld Sygdom, under 10de d. M. ved Døden er afgaaet, bliver herved af undertegnede indsatte Executoret, sørgeligst bekjendtgjort for fraværende Slægt og Venner. Fredericia, den 12te Juli 1844. J. Mørk. S. Hansen. C. Jørgensen.
Aarhuus Stifts-Tidende, 1844-07-23
Theatret i Aarhuus. Onsdagen den 24de Juli opføres: Et Reise-Eventyr, Vaudeville af Arnesen. Derefter: Bjergmands bruden, Melodrama af H. P. Holst, med Musik af Assessor Foersom. Til Slutning: En Comedie i det Grønne, Vaudeville af H. C. Andersen.
Aarhuus Stifts-Tidende, 1844-07-23
Næste Forestilling paa Fredag. J. Müller. At Jndskrivningstiden til de herfra afgaaende Dagvogn udvides til Klokken 11 om Aftenen, bekjendtgjøres herved. Aarhuus Befordringscontoir, den 22de Juli 1844. Skring.
Aarhuus Stifts-Tidende, 1844-07-23
Qvartals-Auction i Horsens afholdes den 15de, 16de og 17de August. Auctions gods modtages daglig indtil den 12te August hos P. Rosenstand.
Aarhuus Stifts-Tidende, 1844-07-23
Jfølge Dom og Udlæg, samt Udlægshaverens derpaa grundede Begjæring, bliver det Jens Pedersen tilhørende Huus i Hvilsted med tilliggende Hauge og Toft, stillet til Bortsalg ved 3de offentlige Auctioner, som afholdes Tirsdagen den 6te og 20de August, samt 3die September førstkommende, hver Dags Eftermiddag Kl. 3, de 2de første Auctioner paa Raadstuen i Aarhuus og den 3die i Huset, der skal sælges. Conditionerne erfares ved Auctionerne, hvor Lysthavende indbydes at møde Hads= og Ring Herreders Contoir, d. 13de Juli 1844. Josenstand.
Aarhuus Stifts-Tidende, 1844-07-23
Fredagen den 9de August d. A., Formiddag Kl. 9. afholdes ved det herværende Arsenal offentlig Auction over 36 Stkr. cassable Trainvogne; hvilket herved bekjendtgjøres. Fredericia Byfogedcontoir, den 20de Juli 1844. Rahbek.
Aarhuus Stifts-Tidende, 1844-07-23
Mandagen den 29de dennes, Formiddag Kl. 10, bliver efter Begjæring af Enkemadame Buch, holdt offentlig Auction paa Tousgaard i Brabrand over endeel stort Ege-Tømmer og Planker, og muligen tillige over en Mølleaxel samt 3 Møllehjul. Lysthavende indbydes. Hasle a. Herredscontoir, den 18de Juli 1844.
Aarhuus Stifts-Tidende, 1844-07-23
I Herredsfogdens Fraværelse Kolbre, const.
Aarhuus Stifts-Tidende, 1844-07-23
Efter Udlægshaverens Begjæring bliver ved 3de Auctioner, som afholdes: Onsdagen den 7de August, næstkommende, hver Do. den 21de f. M., Dags Formiddag og Torsdagen den 5te Septbr. Kl. 10. opbuden til Bortsalg den Jens Jensens Enke, Birgithe Madsdatter, tilhørende, i Tømmerbye, Them Sogn, Vrads Herred, beliggende Gaard, med underliggende Jordeiendomme, af Hartkorn Ager og Eng 2 Tdr. 4 Skpr. 2 Fdkr. 2 1/4 Alb. Første og anden Auction afholdes paa Nedentegnedes Contoir, og tredie Auction i selve Gaarden. Conditionerne kunne 8te Dage forinden første Auction erfares her paa Contoiret. Denne Bekjendtgjørelse skeer overeensstemmende med Placaten af 22de April 1817, saavel til Panthaveres som til Lysthavendes Efterretning. Thyrsting og Wrads Herreders Contoir, d. 12 Juli 1844. Wittusen.
Aarhuus Stifts-Tidende, 1844-07-23
Ved Proclama, som vil blive læst i vedkommende Retter, ere alle De, som maatte have Noget at fordre i Boet efter afdøde Gaardmand Niels Knudsen paa Mollerup Mark, Linaae Sogn, i Gjern Herred, indkaldte med 12 Ugers Varsel, til inden denne Tids Forløb under Tabet af deres Fordringer at anmelde og beviisliggjøre samme for undertegnede Skifteforvalter; hvilket herved endvidere bekjendtgjøres, med Tilføiende: at en Skiftesamling, hvorved flere Sager af Vigtighed for Boet ville blive behandlede, er berammet til at afholdes paa mit Contoir heri Byen Løverdagen den 27de denne Maaned, Kl. 10 Formiddag. Blichfeldt. Skanderborg, den 8de Juli 1844. At der Fredagen 16de August næstkommende, om Formiddagen Kl. 11, paa Thingstuen i Brædstrup afholdes en Skiftesamling i Boet efter afdøde Enkemadame Albertine, Barfoed af Nørresnede By, i Brads Herred, bekjendtgjøres herved, ifølge Pl. 21de April 1824, til Underretning. for Arvinger og Creditorer i Boet, med Tilføiende, at der navnligen bemeldte Dag vil blive taget Bestemmelse angaaende Realisationen af dettes Eiendele. Thyrsting Brads Herreders Contoir, den 19de Juli 1844. Efter Constitution: Ferslew. Hvam Kirke. i Rinds Herred, Viborg Amt, kan underhaanden strax faaes tilkjøbs; Pengeconditionerne ere saa favorable, at der kuns forlanges 200 3 udbetalt ved Handelens Slutning og 300 i næstk. 11te Decbr. Termin, Resten kan imod 1ste Prioritet blive indestaaende. Man behage personlig eller i portofrie Breve at henvende sig til Undertegnede, der har uindskrænket Fuldmagt til at afslutte Handelen. Keilstrupgaard pr. Horsens, den 20de Juli 1844. Blesberg.
Aarhuus Stifts-Tidende, 1844-07-23
Undertegnede, der har erholdt Borgerskab som Tømmermester heri Staden, giver sig den Frihed at anbefale sig til Udførelse af Tømmerarbeide, Bygnings tegning, eller til at lede Bygningsarbeider. Aarhuus, den 23de Juli 1844. H. W. Schrøder, Architekt og Tømmermester. boende i Farver Waarsøes Gaard i Vestergade.
Aarhuus Stifts-Tidende, 1844-07-23
Undertegnedes Varelager er i St. Olufs-Markedsdage flyttet op paa det store Torv i Hr. St. Pietros Gaard, ligeoverfor Raadstuen. P. Nørgaards Enke. S. Levins Industri- og Modemagasin flyttes Torsdagen d. 25de dennes til Ne 19 paa store Torv i Hr. Stiftsphysicus Dr. Jespersens Gaard, hvor Magasinet som hidtil vil være forsynet med alle til Fagene henhørende Gjenstande, i de nyeste og smagfuldeste Mønstre, Sammesteds findes nu ogsaa alle Slags Randers Handsker af Hr. Mattats Fabrik. Aarhus, den 21de Juli 1844.
Aarhuus Stifts-Tidende, 1844-07-23
J Hr. Kjøbm. Sechers Gaard paa det store Torv vil i forestaaende St. Olufs Marked, forefindes. et stort Udvalg.
Aarhuus Stifts-Tidende, 1844-07-23
Kjøbenhavn. Alt henhørende til fuldstændig Herre-Eqvipering saavel af fine og elegante som simple og ordinaire Mands Klædningsstykker, hvoriblandt: Et stort Assortiment Mandarin-Frakker, i forskjellige Fiinheder og af de nyeste og smukkeste Mønstre.
Aarhuus Stifts-Tidende, 1844-07-23
Et stort Parti Klædes- og Sommer-Frakker, ligeledes i alle forskjellige Fiinheder og til saavel høie som lave Priser.
Aarhuus Stifts-Tidende, 1844-07-23
Et udvalgt Assortiment Veste, i Atlas-, Silke=, Toulinets=, Shawls- og Bomulds-Tøier.
Aarhuus Stifts-Tidende, 1844-07-23
Et stort Parti Beenklæder, af Heel- og HalvBockskin, samt fiint og grovt Klæde foruden en betydelig Deel Sommerbeenklæder i de smukkeste og allernyeste Mønstre. Ligeledes forefindes en stor Deel lyseblaae Kirseins Beenklæder.
Aarhuus Stifts-Tidende, 1844-07-23
Alt efter den nyeste Modejournal. NB. For Tøiets Godhed og Arbeidets Soliditet indestaaes i enhver Henseende, hvorom og de ærede Vedkommende ved deres Nærværelse vil kunne overbevise dem.
Aarhuus Stifts-Tidende, 1844-07-23
Hos undertegnede Eier af Helgenæs Mølle staaer en circa 8 Qvarteers Udlægger-Pilsteen af udmærket god Qvalitet til Salg, og kan kjøbes for en meget billig Priis. Helgenæs Mølle, den 12te Juli 1844. P. Jepsen. Leiligheden i Gaarden 92, paa det store Torv, som beboes af Enkemadame Jessen, bestaaende af 5 Værelser, med Kjøkken, Spisekammer og øvrige Beqvemmeligheder, er til førstkommende Michaeli Flyttetid at erholde tilleie. Man behager desangaaende at henvende sig til Guldsmed N. Wendelboe.
Aarhuus Stifts-Tidende, 1844-07-23
J det grundmurede Huus s 230 paa Graven er nederste Etage, med en 3 Fags Stue, Sovekammer, Kjøkken, Alt gibset, samt et aflukket Loft m. m., til October Flyttetid, at faae tilleie. Derom accorderes med Tømmermester Frandsen.
Aarhuus Stifts-Tidende, 1844-07-23
En stor Jagthund, der for omtrent 14 Dage siden er kommen tilløbende til "Jarlsminde" ved Stautrup, maa Eieren snarest muligt lade - afhente imod at betale dette Avertissement.
Aarhuus Stifts-Tidende, 1844-07-24
No 132. Onsdagen den 24de Juli. Den til Forsendelse. med Brevposterne Kongelig allernaadigst alene privilegerede Aarhuus Stifts-Tidende. Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1844-07-24
Nyheder fra Udlandet. De græske Forhold tage en meget truende Vending, skjøndt de ere blevne anerkjendte af Rusland. Hemmelige Selskaber underminere Regjeringen; den ulykkelige Monarks Autoritet respecteres neppe; Diplomatien er virksom, for at fiske i oprørt Vande.
Aarhuus Stifts-Tidende, 1844-07-24
J Gibraltar hed det, at Keiseren af Marocco havde overdraget Abdel Kader Overkommandoen over alle sine Tropper ved Grændsen, hvorimod der forsikkres i Toulon, at den franske Expedition vil snart blive tilbagekaldt, da Abderrahman, den maroccanske Keiser, havde indgaaet alle de ham foreskrevne Betingelser.
Aarhuus Stifts-Tidende, 1844-07-24
Den spanske Regjering har beordret en Armee paa 6000 Mand imod Marocco. Man troer fuldt og fast i Barcellona, at dersom Striden mellem Frankrig og Marocco bilægges, da ville Sverrigs og Danmarks Flaader agere i Forening med den spanske. Polakkernes Udviisning fra Posen, som for nogle Maaneder siden blev suspenderet, kommer dog nu til Udførelse. Efter en ny befaling skulle de Alle i største Hast forlade Preussen. Det staaer dem imidlertid "frit for at begive sig til Polen eller andre Lande, vel at mærke, saafremt de selv have Reisepenge til det sidste, hvis ikke, transporteres de tilbage til deres Fødeland.
Aarhuus Stifts-Tidende, 1844-07-24
J Madrid havdes foruroligende Rygter om at Espartero vil fra Portugal af gjøre et Jndfald i Landet. Udenrigsministeren Villum har taget sin Afsked og er bleven efterfulgt af General Narvaez, der træffer store militaire Foranstaltninger, paa Grund af en foregiven opdaget Sammensværgelse.
Aarhuus Stifts-Tidende, 1844-07-24
Den vestindiske Øe Dominica var ved de sidste Beretningers Afgang derfra i fuldt Oprør. Den sorte Befolkning var som ude af sig selv, og der befrygtedes en rædsom Masacre hvis der ikke kom hurtig Hielp dertil.
Aarhuus Stifts-Tidende, 1844-07-24
Fra de nordamerikanske Fristater haves følgende tre Nyheder: Præsidenten har formælet sig i Nework med den tyveaarige Miss Julie Gardner af Long Jsland. Et Dampskib er sunket paa Touren fra Detroit til Sandwich i Canada, hvorved endeel Passagerer vare omkomne. En Jldsvaade har i Staden Hudson ødelagt Huuse og Eiendomme for 300,000 Dollars.
Aarhuus Stifts-Tidende, 1844-07-24
Jfølge Beretning fra London have Kulgrubearbeiderne ved Tyne og Wear, over 20,000, taget den Beslutning: ikke at ville arbeide.
Aarhuus Stifts-Tidende, 1844-07-24
J disse Dage have uhyre Trains – et af dem talte 43 Vogne – faret paa Jernbanen mellem Manchester og Leeds med lutter Børn. Disses Tal udgjorde over 200,000. Deres Lærere vare med. Paa alle Stationer vare store Masser af Nysgjerrige forsamlede, som hilste de smaa Passagerer, der førte deres egen Musikbande med sig.
Aarhuus Stifts-Tidende, 1844-07-24
Den russiske Stad Kasan har været oversvømmet i den Grad, at 464 Huse stode aldeles under Vand. (Ogsaa paa flere Steder i Sverrig har man, paa Grund af den længe vedholdende Regn, lidt af Oversvømmelse.)
Aarhuus Stifts-Tidende, 1844-07-24
Fra den bohmiske Grændse meldes under 15de dennes: "Oprørsaanden strækker sig ud over hele Landet, navnligen hersker en ganske særdeles Forbittrelse mod Jøderne. J Prag er den vel dæmpet for Øieblikket, men flere Compagnier Militair maa dog endnu bevogte den Deel af Staden som beboes af Jøderne. Derimod reise Arbeiderne sig i alle de mindre Fabrik stæder, hvisaarsag Militairet er i en uafladelig Bevægelse.
Aarhuus Stifts-Tidende, 1844-07-24
De sidste Uroligheder i Prag have været saa betydelige, at det ansaaes fornødent at to Batterier rykkede ud imod de oprørske Jernbanearbeidere, med hvilke en stor Deel af Stadens Pøbel havde forenet sig. 23 Personer havde mistet Livet i disse Spektakler. Nu var det roligt igjen.
Aarhuus Stifts-Tidende, 1844-07-24
J den hannoveranske Stad Goslar har været en stor Jldebrand, hvorved bl. A. var afbrændt den herlige gamle St. Mariækirke.
Aarhuus Stifts-Tidende, 1844-07-24
Den afdøde Konge af Hollands Enke, Grevinden af Nassau, født Comtesse d'Oultremont, staaer i Begreb med at formæle sig med en af hendes afdøde Gemals Adjutanter.
Aarhuus Stifts-Tidende, 1844-07-24
De preussiske Aviser indeholde Efterretninger fra Petersborg af 11te Juli, hvori det hedder, at Prinds Christian af Glücksborg er kommen dertil. Om Storfyrstinde Alexandras befindende meldes Jntet. Døden har berøvet Universitetet i Heidelberg en mærkværdig Mand, en Personlighed, som er berømt vidt og bredt i hele Tydskland, nemlig Dr. Hofacker, den saakaldte "Paukdoctor, der var uundværlig ved alle Studenterdueller. J Nord- og Sydtydskland leve mangfoldige Mænd, som nu beklæde de høieste Embeder, og som Hofacker har maattet flikke paa i deres Studenterdage.
Aarhuus Stifts-Tidende, 1844-07-24
Kongen af Sverrig har befalet, at der skal tildeles Chefen for det Nordre skaanske Jnf. Regiment, Oberst Cederstrøm, extrajudiciel Straf, fordi det havde behaget ham at lade give en Soldat 15 Stokkeprygl, fordi han havde vovet at anmelde for den commanderende General, at han utilbørligen var bleven slaaet af en Lieutn. Broberg, som dog for sin Pryglelyst var bleven tilkjendt en Maaneds Arrest.
Aarhuus Stifts-Tidende, 1844-07-24
Den russiske Escadre har i Helsingøer engageret flere derværende Lodser til at lodse samme ud af Kattegattet, og derpaa, efter en Krydstour nogle Uger i Nordsøen, at lodse den tilbage enten igjennem StoreBelt eller Sundet.
Aarhuus Stifts-Tidende, 1844-07-24
Fædrelandet. Adresse til Hs. Majestæt Kongen. fra den jydske Stænderforsamling. "Allernaadigste Konge!
Aarhuus Stifts-Tidende, 1844-07-24
Jdet Nørre-Jyllands Provindsialstænder atter tiltræde deres Virksomhed, føle de Trang til, ved en allerunderdanigst Adresse at tolke Deres Majestæt de Følelser og den Stemning, hvoraf de som Folkets Repræsentanter ere gjennemtrængte. Vi bringe Deres Majestæt Folkets Tak, fordi Deres Majestæt ved et os forelagt Udkast til almindelig Værnepligt har besluttet at komme det gjennem Stænderne tidligere yttrede Ønske imøde, og vi skulle nu tage under samvittighedsfuld Overveielse, om den Maade, hvorpaa Udkastet har søgt at løse denne vigtige Opgave, er stemmende med Landets sande Tarv og Folkets almindelige Ønsker. Vi takke Deres Majestæt for, at Stændernes Andragende om Forskud til de nye Hovedlandeveies, Anlæg er opfyldt, idet vi holde os overbeviste om, at dette Forskud, hvorpaa Nørre-Jylland har særdeles Krav, og hvortil samme i høi Grad trænger, fremdeles aarlig vil blive anviist til udelukkende Anvendelse i denne Provinds, indtil Øiemedet er opnaaet.
Aarhuus Stifts-Tidende, 1844-07-24
Ved den af Deres Majestæt besluttede Opførelse af de til Retssikkerhedens Haandhævelse fornødne nye og hensigtssvarende Straffeanstalter vil et længe følt Savn kunne ventes afhjulpet, og vi tillade os i denne Anledning at udtale vor Tak til Deres Majestæt, fordi Stændernes Andragende om Udgifternes Tilveiebringelse er taget til Følge.
Aarhuus Stifts-Tidende, 1844-07-24
J forrige Session tillod Forsamlingen sig at indgive til Deres Majestæt en allerunderdanigst Adresse, i Anledning af den ved Begivenhederne i Hertugdømmet Slesvig hos det danske Folk fremkaldte Stemning og Bevægelse, og Deres Majestæt har i den allernaadigste Bekjendtgjørelse til os givet den Forsikkring, at der skal blive iagttaget Alt, hvad der findes fornødent og tjenligt til at hævde Statens Eenhed og alle Undersaatters Ret. Vi ere vel fuldelig overbeviste om Deres Majestæts landsfaderlige Hensigter i denne Henseende; men, allernaadigste Konge! vi vilde svigte vor Pligt imod Deres Majestæt og Fædrelandet, dersom vi ikke her frimodigt udtalte, at, uagtet en i Hertugdømmerne paa mange Maader fortsat statsopløsende Partivirksomhed, har det danske Folk i det siden forløbne Tidsrum ikke alene forgiæves ventet paa enhver til dets krænkede Nationalitets Beskyttelse og den truede Statseenheds Opretholdelse sigtende Foranstaltning fra Regjeringens Side, men endog maattet see denne tage Forholdsregler, hvorved Folkets Bekymring for disse dyrebare Goder maatte forøges. Derfor er den bevægede Stemning hos Folket, som Provindsialstænderne i den ovennævnte Adresse tillode sig at skildre for Deres Majestæt, gaaet over til en ligesaa dybt følt som almindelig Misstemning, og navnlig har Sprogpatentet af 29de Marts d. A. fremkaldt en levende Utilfredshed og Smerte hos det hele Folk. – Vel have Hertugdømmerne et retfærdigt Krav paa, at de Mænd, som stilles i Spidsen for deres Administration, ere saadanne, af hvilke de med Tillid kunne vente deres særegne Jnteresser behørigen varetagne, men det danske Folk har ikke mindre Krav paa, at hine Mænd ogsaa besidde prøvet Hengivenhed forden bestaaende Statseenhed, og reen og kraftig Villie til at modvirke statsopløsende Bestræbelser, og til at haandhæve Alle, saavel Danske som Tydske, i deres naturlige og lige Rettigheder.
Aarhuus Stifts-Tidende, 1844-07-24
Den almindelige Misstemning hos Folket har desværre ogsaa for en stor Deel sin Rod i andre administrative Forhold, og sigte vi herved især tilFinantsforvaltningen. Stænderne have ligge siden deres første Sammentræden som vi haabe med Grundighed og overbevisende Kraft behandlet dette vigtige Anliggende, og fornemlig have de andraget paa gjennemgribende Besparelser i visse Hovedudgivesbrancher, navnlig til de mange og store Hof holdninger, Militair=Etaterne, Pensionsvæsenet, Naades-Secretariaret og det udenlandske Departement, men idet vi skjønsomt erkjende, at der er indført fuldstændigere Offentlighed i Finantsernes Bestyrelse, maae vi paa den anden Side beklage, at Stændernes Bestræbelser ikke have havt den tilsigtede Virkning med Hensyn til Besparelser, da Udgivterne ere tiltagne, istedetfor aftagne. Folket føler sig ei beroliget derved, at de forøgede Udgivter ere dækkede ved den under særdeles heldige Conjuncturer forøgede Jndtægt, da denne for en Deel maa ansees som tilfældig, og kunde have anden almeengavnlig Anvendelse. Og ved denne Sag har det saaledes maaskee meere indlysende end ved nogen anden viist sig, hvor liden Jndflydelse de stændiske Andragender have paa den høiere Administration, og hvor vigtigt det i Særdeleshed maa være, at der gives Stænderne Leilighed til en kraftigere Jndvirkning paa Finantsernes Bestyrelse. Forsamlingen har derfor med Bekymring erfaret, at Deres Majestæt ikke har fundet Anledning til at gaae ind paa Stændernes gjentagne Andragende om Forelæggelsen af et to aarigt Finants Budget; men end større Bedrøvelse vækker det hos os, som det vil vække i hele Nationen, at Deres Majestæt for Tiden ei har seet Dem istand til at foretage Noget til Udvikling af den stændiske Jnstitution, i hvilken Henseende Folket har knyttet saa store Forventninger til Deres Majestæts Regjering. Dog - denne Bedrøvelse er tillige blandet med Haab, det Haab, at en Konge med det Folkesind som Deres Majestæt, der sætter den høieste Priis paa at lykkeliggjøre det Folk, som er anbetroet Deres Scepter, vil, omgivet af et folkeligsindet Raad, forberede og gjennemføre den af alle Fædrelandsvenner attraaede friere Udvikling af vore sociale Forhold. Dertil give Gud Deres Majestæt sin bedste Velsignelse, og lade Deres Regjering over et trofast Folk vorde lang og lykkelig."
Aarhuus Stifts-Tidende, 1844-07-24
Den slesvigske Stænderforsamling.
Aarhuus Stifts-Tidende, 1844-07-24
Forsamlingens andet Møde aabnedes med en Tale af Præsidenten, Etatsraad Falck, i Anledning af den i den kgl. Bekjendtgjørelse indeholdte Daddel til Stænderforsamlingen, og udtalte derpaa i dennes Navn følgende Erklæring: "at Forsamlingen vel havde følt sig smerteligt berørt ved det mod den yttrede allerhøieste Mishag, endskjøndt den kun havde ladet sig lede af Hensyn til det, der efter dens samvittighedskulde Overbeviisning kunde bidrage til Almeenvellets Fremme, og da den var sig bevidst, ikke at have afneget fra sin Rets og Pligtens Vei, og at den altid havde fulgt sin samvittighedsfulde Overbeviisning, og maatte derfor søge sin Beroligelse i Bevidstheden derom. Stænderforsamlingens Medlemmer kunde efter den modneste Overveielse ikke indsee, at der fra Forsamlingen var udgaaet Yttringer og Andragender, som overskrede de samme anviste Grændser, og det saameget mindre, som der i den allerhøieste Bekjendtgjørelse ikke var nærmere betegnet saadanne Yttringer og Andragender. Forsamlingen havde den Bevidsthed, at den bestandigt tog Hensyn til Fædrelandets Vel og Ære, og altid efter Evne havde pligtmæssigt viist sin Virksomhed. Paa Præsidentens Spørgsmaal, om Forsamlingen var enig med ham i denne Erklæring, reiste alle Medlemmerne sig og tilkjendegave saaledes eenstemmig deres Bifald. Sluttelig fandt Præsidenten sig foranlediget til den Erklæring, at han, ogsaa med Hensyn til sin personlige Stilling ikke troede at have givet Anledning til den Bebreidelse, at han ikke havde opfyldt sine Pligter; han vidste jo rigtignok, at hans Evner vare ufuldkomne, men dog holdt han sig forvisset om, ikke at have bidraget til, at Forsamlingen havde overskredet Grændserne for sin Competence. Derefter blev henstillet til Forsamlingens Afgjørelse, om den Deputerede for det 14de Landdistrict, (Landinspecteur Tiedemann) kunde tillades at give Møde, skjøndt han var sat under Fiskalens Tiltale. Resultatet af denne interessante Discussion blev det, at Tiedemanns Udgangsberettigelse anerkjendtes med 23 Stemmer mod 13. Blandt dem som talte for ham vare isærdeleshed Hertugen af Augustenborg, Advocat Storm, Dr. Steffens, Hr. Berwald &c. Commissarius, som derimod holdt sig til Lovens Ord, blev understøttet af Etatsraad Luders, Grev Reventlow og Dr. Gülich. Derpaa skulde man til at discutere om en Adresse til Kongen men Proponenten, Dr. Gülich, tog sit Andragende tilbage, paa Grund af den Forsamlingen tilstillede kongelige Bekjendtgjørelse og de deri indeholdte dadlende Yttringer 2. Blangt de mange allerede i dette Møde anmeldte interessante Propositioner er atter den om en Forening af beggeHertugdommernes Stænderforsamlinger, og en af Dr. Gülich om en slesvig-holsteensk Constitution.